شەفەق نیوز/ سەرچەوەیلیگ
ئەمنی، ئمڕوو پەنجشەممە، خەوەردان لە تۆمارکردن دوو خوەیکوشتن، و پەیاکردن تەرمیگ
وەشیوەی ناشرینیگ کوت کوت کریاگە، کوتەگانی کریانەسە کیسەی پلاستیک، لە رووداوەیلیگ
جووراجور لە ناوچەیلیگ لە بەغداد پایتەخت و پارێزگای کەربەلا.
سەرچەوەگان ئەرا
ئاژانس شەفەق نیوز وتن: ژنیگ ناونریاگ (ئ،م) لەداڵگبوی ١٩٩٣ لەناو شوقەگەی خوەی لە
جادەی مەشاتل لە ناوچەی بنووک لە خوەرهەڵات بەغداد خوەی داگە سیدارە وکۆتایی وژیان
خوەی هاورد.
سەرچەوەگان هەمیش
وتن: ناونریاگ ( ع. ح) لە داڵگبوی ٢٠٠٣ هەمیش خوەی لەناو ژوورەگەی وەسێدارە داگە،
لە ناوچەی حەی عامل.
و ئاماژە کرد
ک تەرم نەناسریاگیگ دینەو لەناوچەی حەی عەسکەری لە کەربەلا فڕە دریاگە.
سەرچەوەگان دیاریکرن
ک تەرمەگە کوت کوتەو کریاگە و سزانن هاپیەو و سەری لە لەشی جیاوە کریاگە و خریاگەسە
ناو کیسەیل پلاستیک، و وتیش؛ ئاسان نیە ئاشکرای خاوەن تەرمەگە بکریەێد چوونکە شیوەیلی
و تەواوی گوما بوینە.
